Ulama (maènan)

Ulama (basa Spanyol: ollama, ) atawa maèn bola Astèk entu atu maènan ama gerak badan cara Mèksiko. Ni maènan sokanan dianggep jadi atu deri kolot-kolotnya maènan bola nyang masing ajeg dimaènin, juga' jadi maènan nyang paling awal maké bola karèt. Sanonya, ni maènan diturunin deri orang Astèk punya gaya maèn bola Amrik Tengahan. Wayah gini, ni maènan bangkotan udah mulain diraméin lagi di negeri Sinaloa ama di Mèksiko Kota.

 Sejarah 
Tu kata ollama dicomot deri basa Nawa Klasik ōllamaliztli , deri kata ōllama  'maèn bola karèt', juntrungan ama kata ōlli  'karèt; bola karèt'. Ōllamaliztli entu orang Astèk punya geroan bakal cara maèn bola Amrik Tengahan, nyang kalo disasab-sasabin udah ada semprakan dua rèbuan taon sebelon Masèhi. Bukti bakal ni maènan ada ketemu di semua-mua masarakat Amrik Tengahan, mulain deri nyang di Mèksiko ampé di Salbador, mentak juga' ampé utekan Arijona ama Mèksiko Anyar wayah gini. Tukang ngaji èlmu perkolotan pada tau ketemu ngebadeg bola karèt nyang dibikin barang taon 1600 SM di Manati, gambaran sepèler bola nyang mentak dibikin paling kaga' semprakan 1200 SM, ama juga' pèlan bola ampé 1.500-an biji.

 Cara maèn 
ka|300px|jmpl|Gambaran sepèler ullamaliztli deri kaum Astèk maèn di muka Raja Karel V deri Spanyol, bikinan Christoph Weiditz taon 1528.
Maèn ulama dilakonin di pèlan bikinan nyang digero tastei (, deri kata tlachtli  (basa Nawa Klasik bakal 'pèlan bola'). Ni pèlan ngejèmbrèng manjang diwatesin garis kapur tebel-tebel. Ni pèlan kebela dua bakal saben pihak ama dia punya garis tenga nyang digero analco. Pihak nyang bisa ngliwatin bola ke garis ujung (chichi atawa chivo) bakalan diangsrongin ponten atawa rayas.

Wayah gini, ni maènan ngelah tiga cara maènnya:
 Ulama de cadera atawa ulama panggul. Ni maèn bola kudu dijabanin sepèler lima lawan lima atawa banyakan lagi (bisa ampé 12 biji, dah, tu); semua-muanya maké cawat ama papan di panggul bakal ngelindungin entu bagéan deri noh bola karèt nyang bisa ampé 3–4 kg antebnya.
 Ulama de antebrazo atawa ulama lengen. Ni cara maèn maké pèlan rada kecitan, ngaduin pihak sorangan ampé tiga lawan tiga. Bola nyang kepaké juga' kaga' anteb kaya' nyang dipaké ulama panggul. Bakal tepokan-tepokan bola, entu sepèler pada kudu maké dia punya lengen bawa. Biasanya, mah, wadon pada demen maèn maké ni cara.
 Ulama de mazo atawa Ulama de palo, nyang maké pentungan kayu anteb 6–7 kg bakal nyontogin onoh bola 500g, biasanya ngaduin orang tiga-tiga atawa empat-empat.

 Catetan 

 Ruju'an 
 Tukilan 

 Daptar paranan 




Bangsaan:Gerak badan
Bangsaan:Maèn bola